Jan Aarum

Jan Olaf Aarum (født 28. desember 1937, død 26. juni 2020) var en norsk vitsetegneserietegner med signaturen «Jan». Bokstaven «n» i signaturen var en baklengs «n» med en liten prikk under. 

Aarum begynte å tegne for norske ukeblad i 1969. Rundt årsskiftet 1969/1970 tegnet han mange tegninger under Moro med Jan. Dette sto i midtsidene av ukebladet NÅ. Aarums vitsetegninger var også ofte i Aktuell, Hjemmet, Kriminal Journalen og Arbeidermagasinet.

Aarum var opprinnelig fra Oslo, men flyttet til Finnmark i 1973 og arbeidet blant annet som sosialpedagog der. Han var også distriktsleder for Finnmark Røde Kors Hjelpekorps. Han arbeidet i flere år ved Alta videregående skole, der han var leder for yrkesskolens elevheim.

Han flyttet til Gjøvik i 1993, og arbeidet som teknisk tegner der.

Som vitsetegner er han representert med tegningen Kelnerkø på Tegneseriemuseet på Brandbu på Hadeland.

 Referanser 

Kategori:Norske tegneserieskapere
Kategori:Norske illustratører
Kategori:Fødsler i 1937